Boomerang (lasutuvastussüsteem)
Boomerang on lasutuvastussüsteem, mis on arendatud DARPA ja BBN Technologies vahelise koostööna. Seadme põhiliseks kasutusalaks on snaipri lasu kindlakstegemine ja selle asukoha määramine. Boomerangi süsteem on reeglina kinnitatud sõidukite, näiteks Humvee, Stryker ja MRAP külge. Boomerangist on ka versioon jalgsi liikuvatele sõduritele – Boomerang Warrior-X.